[pic] | AZ EURÓPAI KÖZÖSSÉGEK BIZOTTSÁGA |

Brüsszel, 28.8.2009

COM(2009) 448 végleges

9. SZÁMÚ ELŐZETES KÖLTSÉGVETÉS-MÓDOSÍTÁSI TERVEZET A 2009. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság

9. SZÁMÚ ELŐZETES KÖLTSÉGVETÉS-MÓDOSÍTÁSI TERVEZETA 2009. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁSIII. szakasz – Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- a legutóbb az 1525/2007/EK tanácsi rendelettel[1] módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[2] és különösen annak 37. cikkére,

Az Európai Bizottság ezúton terjeszti a költségvetési hatóság elé a 2009. évi általános költségvetés 9. számú előzetes költségvetés-módosítási tervezetét.

TARTALOMJEGYZÉK

1. Bevezetés 4

2. Az Európai Unió Szolidaritási Alapjának igénybevétele 4

2.1. Olaszországi földrengés 4

2.2. Finanszírozás 5

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 9

A SZAKASZONKÉNTI BONTÁSÚ KIADÁSI KIMUTATÁS VÁLTOZÁSAI

A szakaszonkénti bontású kiadási kimutatás változásai külön, a SEI-BUD-rendszeren keresztül kerülnek továbbításra. A szakaszonkénti bontású kiadási kimutatás változásainak angol nyelvű változata tájékoztatásul költségvetési mellékletként csatolva található.

1. Bevezetés

A 2009. évre szóló 9. számú előzetes költségvetés-módosítási tervezet az olaszországi földrengés hatásaihoz kapcsolódóan az Európai Unió Szolidaritási Alapjának 493 771 159 EUR kötelezettségvállalási és kifizetési előirányzatokban történő igénybevételére irányul. A Bizottság javasolja a 05. Mezőgazdaság és vidékfejlesztés, 07. Környezetvédelem, 08. Kutatás és 11. Tengeri ügyek és halászat szakpolitikai területek megfelelő kifizetési előirányzatainak átcsoportosítását.

2. Az Európai Unió Szolidaritási Alapjának igénybevétele

2.1. Olaszországi földrengés

2009 áprilisában erős földrengés rázta meg az olaszországi Abruzzo régióját, 300 ember életét követelve és rendkívüli károkat okozva. A 2012/2002/EK tanácsi rendelet[3] 4. cikkében meghatározott 10 hetes határidőn belül az olasz hatóságok benyújtották az Európai Unió Szolidaritási Alapjából történő támogatás iránti kérelmet a földrengéssel kapcsolatban.

A 2012/2002/EK rendelet és különösen annak 2., 3. és 4. cikke értelmében a Bizottság szolgálatai alaposan megvizsgálták a kérelmet. A vizsgálat legfontosabb elemei a következőképpen foglalhatók össze:

1. A kérelmet 2009. június 8-án nyújtották be a Bizottságnak, a 2009. április 6-án észlelt első károkat követő 10 hetes határidőn belül.

2. A katasztrófa természeti eredetű. Az olasz hatóságok a teljes közvetlen kárt 10 212 036 560 EUR-ra becsülték. Ez az összeg Olaszország GNI-jének 0,67 %-át képviseli, és több mint háromszorosan haladja meg a Szolidaritási Alap igénybevételéhez szükséges rendes küszöbértéket. A Bizottság szolgálatai által végzett elemzés feltárta, hogy az Olaszország által a kár különféle kategóriáinak becslésénél alkalmazott módszerek nagyon részletesek és alaposak voltak, az eredmények pedig valószerűek, sőt, a teljes közvetlen kár meghatározása inkább óvatosnak tűnik.

3. Mivel a teljes közvetlen kár 10 212 036 560 EUR-ra becsült összege meghaladja a Szolidaritási Alap igénybevételéhez az Olaszországra 2009-ben alkalmazandó 3,398 milliárd EUR (azaz 2002-es árakon számítva 3 milliárd EUR) összegű küszöböt, a katasztrófa „jelentős természeti katasztrófának” minősül, és így a 2012/2002/EK rendelet elsődleges alkalmazási körébe tartozik. A pénzügyi támogatás kiszámításának alapja a teljes közvetlen kár. A pénzügyi támogatás csak a rendelet 3. cikkében meghatározott szükségintézkedésekre fordítható.

4. A földrengés súlyosan megrongált alapvető infrastruktúrákat, magánháztartásokat, középületeket, vállalkozásokat és a kulturális örökség fontos kincseit, valamint komoly károkat okozott a lakosságnak. A földrengéssel sújtott területek közé tartozik L’Aquila tartomány, Abruzzo régiójának nagy része és részben a határos területek. A katasztrófa különösen súlyosan érintette L’Aquila regionális központját, ott is leginkább a történelmi városrészt, amely továbbra is teljes mértékben megközelíthetetlen. A katasztrófa által sújtott körülbelül összesen 300 000 lakos közül a jelentések szerint 300-an meghaltak és 1 500-an megsérültek. Ezrek veszítették el otthonukat és/vagy magánvállalkozásukat, mintegy 30 000-en továbbra is sátortáborokban laknak. További 32 000 főt szállásoltak el az adriai tengerparton szállodákban és magánházaknál, és mintegy 20 000 lakosról jelentették, hogy a régión kívüli magánszállásoknál találtak elhelyezést. Az eddig átvizsgált épületek 25 %-át találták teljes mértékben veszélyesnek. A természeti csapás súlyosan érintette továbbá a teljes régió társadalmi–gazdasági helyzetét, a gazdasági tevékenységek drámai módon visszaestek, illetve megszűntek. Ugyanez igaz a 27 000 hallgatót számláló helyi egyetem tevékenységeire is, amely a régióban szintén jelentős gazdasági tényezőként volt jelen. A kérelemben megtalálható a földrengés hatásairól készített részletes elemzés, és ágazatonkénti bontásban tartalmazza a teljes becsült kár összegét.

5. Az olasz hatóságok a 2012/2002/EK rendelet 3. cikkének (2) bekezdése szerinti támogatható szükségintézkedések költségét 2 004 142 174 millió EUR-ra becsülték és intézkedéstípusok szerinti felbontásban nyújtották be. A szükségintézkedések költségének legnagyobb hányada (több mint 1,6 milliárd EUR) a mentőszolgálatok tevékenységét és különösen a több mint 65 000 ember ideiglenes elszállásolását és a számukra nyújtott teljes körű segítséget érinti. Az olasz hatóságoktól származó információk alapján nyilvánvaló, hogy a támogatható intézkedések tényleges költsége jóval meghaladja a Szolidaritási Alapból nyújtható támogatás összegét. Az Alap által ténylegesen finanszírozandó intézkedéstípusokat a végrehajtási megállapodás határozza majd meg.

6. Az olasz hatóságok kijelentették, hogy igyekeznek feltárni azokat a lehetőségeket, amelyekkel a strukturális alapokból társfinanszírozott megfelelő működési programok révén részben finanszírozni tudnák a szükségintézkedéseken túlmutató helyreállítási munkákat.

7. Az olasz hatóságok megerősítették, hogy a fenti (5) pontban említett támogatható intézkedésekre nincsen biztosítási fedezet.

Következésképpen, a fent ismertetett okokból a Bizottság a „jelentős katasztrófának” minősülő 2009. áprilisi földrengéshez kapcsolódóan Olaszország által benyújtott kérelem elfogadását és a Szolidaritási Alap igénybevételét javasolja.

2.2. Finanszírozás

A Szolidaritási Alap rendelkezésére álló teljes éves keret 1 000 millió EUR. 2009-ben korábbi kérelmekre már elkülönítettek 121,2 millió EUR-t, így a rendelkezésre álló összeg 878,8 millió EUR.

Mivel az Alap létrehozásának meghatározó oka a szolidaritás, a Bizottság azt az álláspontot képviseli, hogy az Alap támogatásait progresszív alapon kell nyújtani. Ez azt jelenti, hogy a korábbi gyakorlatnak megfelelően a küszöbértéket (a GNI 0,6 %-a, illetve a 2002-es árakon számított 3 milliárd EUR közül az alacsonyabbik értéket) túllépő kárrész magasabb támogatásban részesül, mint a küszöbérték alatti kárrész. A jelentős katasztrófák esetén odaítélt támogatás meghatározásához eddig az Alap igénybevételére szabott küszöb alatt a teljes közvetlen kár 2,5 %-át, a küszöb felett pedig 6 %-át alkalmazták. A Szolidaritási Alapból nyújtandó támogatás kiszámításának módszerét a Szolidaritási Alapról szóló 2002–2003-as éves jelentésben határozták meg. E módszert a Tanács és az Európai Parlament elfogadta.

Javasoljuk, hogy ebben az esetben is ezeket a százalékokat alkalmazzuk, valamint az alábbi összegeket nyújtsuk:

(EUR) |

Közvetlen kár | Küszöbérték | 2,5 %-on alapuló összeg | 6 %-on alapuló összeg | A javasolt támogatás teljes összege |

Olaszország, Abruzzo, földrengés | 10 212 036 560 | 3 398 601 000 | 84 965 025 | 408 806 134 | 493 771 159 |

Összesen | 493 771 159 |

A 2012/2002/EK rendelet 4. cikkének (2) bekezdésében előírtak szerint ezen összeg lehetővé teszi, hogy az utolsó negyedévben az Európai Unió Szolidaritási Alapja forrásainak legalább 25 %-a továbbra is rendelkezésre álljon.

A költségvetési előrejelzésekről szóló, 2009. június 18-i feljegyzés ismertette a 2009. május 31-én rendelkezésre álló pénzeszközök összegét. Következésképpen a Bizottság a 05. Mezőgazdaság és vidékfejlesztés, 07. Környezetvédelem, 08. Kutatás és 11. Tengeri ügyek és halászat szakpolitikai területek kifizetési előirányzatainak 493 771 159 EUR mértékű átcsoportosítását javasolja a következők szerint:

05 04 02 01. Az Európai Mezőgazdasági Orientációs és Garanciaalap (EMOGA) Orientációs Részlegének lezárása — 1. célkitűzéshez tartozó régiók (2000–2006) – 70 110 359 EUR: az átcsoportosítás lehetséges, mivel az eredeti tervekkel ellentétben egyetlen program sem zárul le 2009-ben, és az igénybe vehető kifizetési előirányzatokat csak a lekötött összegek 95 %-áig terjedő megtérítések kifizetésére használják majd fel.

06 02 06. Marco Polo II program – 23 000 000 EUR: a költségvetési hatóság a 2009. évi költségvetési eljárás során 37 millió EUR-val növelte meg az e költségvetési tételen szereplő kifizetési előirányzatokat. Mindazonáltal a 2009. évi igények csak az előfinanszírozási kifizetésekre korlátozódnak majd, időközi kifizetések ebben az évben nem lesznek esedékesek. A 2009. évi előfinanszírozás révén a további összeg csak részben használható majd fel.

06 04 06. Versenyképességi és innovációs keretprogram – Intelligens energia Európának program – 38 000 000 EUR: a 2009. évi költségvetési eljárás során a költségvetési hatóság 50 millió EUR-val egészítette ki az e költségvetési sorban szereplő kifizetési előirányzatokat, ami több mint kétszerese az előzetes költségvetés-tervezetben kért összegnek (23 millió EUR). Noha az eredeti juttatás 52 %-át jelentő 12 millió EUR-t fel lehet használni, a Bizottság és a kedvezményezettek 2009-ben már nem tudják a fennmaradó 38 millió EUR-nyi összeget felhasználni. Következésképpen ezen emelést 2009-ben csak részben lehet felhasználni.

06 06 01 02. Az energiához kapcsolódó kutatás – Üzemanyagcella- és Hidrogéntechnológiai Közös Vállalkozás (FCH) – 19 660 800 EUR: a 2009. évi ajánlati felhívást július elején, 2009. október 15-i határidővel tették közzé. A projektek értékeléséhez, kiválasztásához és megtárgyalásához szükséges időt figyelembe véve, a szerződések aláírására várhatóan 2010-ben kerül majd sor. Ennélfogva e költségvetési sorból 2009-ben nem történik kifizetés.

06 06 02 01. – A közlekedéshez kapcsolódó kutatás (a repülést is beleértve) – 15 000 000 EUR: az ajánlati felhívást 2007-ben tették közzé, de a szerződések aláírására csak 2008 végén került sor, ami azt jelenti, hogy 2009-ben az időközi kifizetések többsége még nem történhet meg. A 2008. évi ajánlati felhívással kapcsolatos szerződések aláírására pedig 2009 végéig nem kerül sor, ami miatt a tervezett előfinanszírozási kifizetések sem valósulnak meg. A szerződések véglegesítésének késedelmeit az okozta, hogy a kedvezményezettekkel 2008-ban és 2009-ben folytatott tárgyalások lezárása egyaránt tovább tartott a vártnál, és a gyakorlatban a szerződéskötéshez szükséges idő is hosszabb volt a tervezettnél.

06 06 02 03. SESAR közös vállalkozás – 10 000 000 EUR: a SESAR finanszírozása szintén az Eurocontrolból származó előirányzatokból történik. Mindazonáltal az Eurocontrolból érkező pénzügyi támogatás ütemezése a 2009. évi költségvetés elkészítésekor még nem volt egyértelmű. Az Eurocontrol 2009-re átcsoportosította hozzájárulásait, aminek az lett a következménye, hogy a közösségi költségvetésből a költségvetésben tervezett 23 millió EUR-val szemben kevesebb, csupán 13 millió EUR hozzájárulásra van szükség.

06 06 05 02. A hatodik EK-keretprogram befejezése (2003–2006) – 35 000 000 EUR: a kedvezményezettek által készített időközi jelentések benyújtása körüli késedelmek további lemaradásokat okoztak a költségvetési sor teljes végrehajtásában.

07 03 07. LIFE+ (Környezetvédelmi Pénzügyi Eszköz – 2007–2013) – 110 000 000 EUR: a 2009. évi költségvetési eljárás során a költségvetési hatóság a kötelezettségvállalási (+ 29,3 millió EUR) és a kifizetési előirányzatok (+ 131 millió EUR) tekintetében egyaránt növelte a LIFE+ előirányzatait. A Bizottság a LIFE+ támogatások tekintetében a projektekre vonatkozó évi egy ajánlati felhívás megszervezését illetően a jogalap követelményein alapuló kifizetési rendszert követ. A projektek többéves időtartamát figyelembe véve e kifizetési rendszer keretében az (ezen ajánlati felhívással kapcsolatos) kötelezettségvállalások 40 %-ának kifizetésére az aláírás évében kerül sor, 30 % kifizetése akkor valósul meg, amikor a kiadások elégséges szintet értek el (rendszerint az aláírást követő első és harmadik év közötti időszakban) és 30 %-át fizetik ki a zárójelentés értékelését követően (rendszerint az aláírást követő harmadik és hatodik év közötti időszakban, illetve ezt követően). Ezért a költségvetési hatóság által megszavazott megnövelt kifizetési előirányzatokat 2009-ben nem lehet végrehajtani. Ezt a tényt a költségvetési hatósággal a végrehajthatóságról szóló (2008. novemberi) levéllel egyidőben, valamint a 2010. évi előzetes költségvetési tervezetet kísérő, a 07 03. sor tevékenységeiről szóló beszámolóban közöltük.

08 02 01. Együttműködés – Egészségügy – 25 000 000 EUR: a kötelezettségvállalási eljárások során felmerült késedelmek miatt a 2009-re tervezett előfinanszírozási kifizetések 2010-re csúsztak át. A 2009. évi előzetes költségvetési tervezethez képest az FP7-HEALTH-2009 ajánlati felhívás ütemterve valamelyest eltolódott, mivel a 2009. évi Együttműködés – Egészségügy munkaprogram jóváhagyását 2008 augusztusának végéig késleltették. Amikor 2008 elején a 2009. évi előzetes költségvetési tervezet készült, úgy véltük, hogy a 2009. évi munkaprogramot 2008 júniusának végéig sikerül jóváhagyni. Mivel a munkaprogram közzétételére csak két hónappal később került sor, ez (a tervezett októberi időpont helyett 2008 decemberéig) késleltette az ajánlati felhívás közzétételét és lezárását is. Az eredeti ütemterv (értékelés, átfogó kötelezettségvállalás, tárgyalás, kötelezettségvállalás, szerződések aláírása és az előfinanszírozás teljesítése) ennélfogva késedelmet szenvedett. Ennek eredményeként kevesebb egyéni kötelezettségvállalásra került sor 2009-ben, így kevesebb projektet is sikerült 2009-ben előfinanszírozni (a többi áttolódik 2010-re). E fejlemények tükrében kifizetési előirányzatokat lehet hozzáférhetővé tenni.

08 07 02. Együttműködés – Közlekedés – Tiszta Égbolt közös vállalkozás – 22 000 000 EUR: a 2009. évi működési költségvetés végrehajtására két eltérő szerződéstípus révén kerül majd sor: 1) a tagok támogatási megállapodásai révén, amelyek az adott évben 80 %-ot és a következő évben 20 %-ot előfinanszírozó egyéves szerződések, valamint 2) a partnerek támogatási megállapodásai révén, amelyek ajánlati felhívást követően többéves ütemterv alapján valósulnak meg. Az ajánlati felhívást 2009 harmadik vagy negyedik negyedévében teszik majd közzé, ami azt jelenti, hogy ezzel kapcsolatban 2009-ben nem lesznek kifizetések. Ez továbbá azt is maga után vonja, hogy a működési költségvetési sor 2009. évre tervezett kifizetési előirányzatai csupán a 2008. évi fennálló kötelezettségvállalásokból és a tagok támogatási megállapodásainak előfinanszírozásából származnak A 2009. évi költségvetés már a Tiszta Égbolt éves végrehajtási terve (2009. május 26.) előtt elkészült. Mivel az elfogadott terv az előzetesen vártnál kevesebb hozzájárulást igényel a közösségi költségvetésből, így körülbelül 22 millió EUR átcsoportosítható.

08 10 01. Ötletek – 45 000 000 EUR: 2009 az Ideas program első olyan éve, amely során időközi kifizetések válnak esedékessé. Az első beérkező költségtérítési igények alapján az eredeti becsléseket lefelé korrigáltuk. A késedelmes értékelések továbbá ahhoz vezetnek majd, hogy a támogatási megállapodások aláírására később kerül sor. Így az előfinanszírozási kifizetésekhez szükséges előirányzatok összegét is lefelé kellett korrigálni. Mindezek következtében mintegy 45 millió EUR csökkenés keletkezik.

11 06 01. A Halászati Orientációs Pénzügyi Eszköz (HOPE) 1. célkitűzése megvalósításának befejezése (2000–2006) – 16 000 000 EUR és a 11 06 04. Halászati Orientációs Pénzügyi Eszköz (HOPE) 1. célkitűzésének területein kívül eső programok megvalósításának a befejezése (2000–2006) – 65 000 000 EUR: a 2000–2006-os programozási időszak kifizetési előirányzataiban 81 millió EUR áll rendelkezésre, mivel a kifizetések számos operatív program esetében elérték azt a felső határt, amely a program lezárása előtt még kifizethető. Ezt a plafonértéket a vártnál hamarabb sikerült elérni, mivel a tagállamok 2008-ban az előre jelzettnél nagyobb összegben nyújtottak be kifizetési kérelmeket, amelyeket átcsoportosítás révén teljesítettek, lehetővé téve számos, 2009-re várt kifizetés 2008-as teljesítését.

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret Fejezet/alfejezet | 2009. évi pénzügyi keret | 2009. évi költségvetés (ideértve az 1–5 sz. költségvetés-módosítást és a 6-8. sz. előzetes költségvetés-módosítási tervezetet) | 9/2009. sz. előzetes költségvetés-módosítási tervezet | 2009. évi költségvetés (ideértve az 1–5 sz. költségvetés-módosítást és a 6-9. sz. előzetes költségvetés-módosítási tervezetet) |

|Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |13 272 000 000 | |13 768 997 000 |11 100 585 513 | |-232 660 800 |13 768 997 000 |10 867 924 713 | |1b. Kohézió a növekedésért és foglalkoztatásért |48 428 000 000 | |48 426 884 669 |34 963 348 789 | | |48 426 884 669 |34 963 348 789 | | Összesen | 61 700 000 000 | |62 195 881 669 | 46 063 934 302 | |-232 660 800 | 62 195 881 669 | 45 831 273 502 | | Mozgástér[4] | | |4 118 331 | | | |4 118 331 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből: piachoz kapcsolódó kiadások és közvetlen kifizetések |46 679 000 000 | |41 180 696 325 |41 083 823 325 | | |41 180 696 325 |41 083 823 325 | | Összesen | 57 639 000 000 | |56 770 777 011 | 52 566 129 680 | |-261 110 359 | 56 770 777 011 | 52 305 019 321 | | Mozgástér | | |868 222 989 | | | |868 222 989 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |872 000 000 | |866 225 000 |617 440 000 | | |866 225 000 |617 440 000 | |3b. Uniós polgárság |651 000 000 | |772 125 542 |800 122 542 |493 771 159 |493 771 159 |1 265 896 701 |1 293 893 701 | | Összesen | 1 523 000 000 | |1 638 350 542 | 1 417 562 542 | 493 771 159 | 493 771 159 | 2 132 121 701 | 1 911 333 701 | | Mozgástér[5] | | |5 812 000 | | | |5 812 000 | | | 4. AZ EU MINT GLOBÁLIS SZEREPLŐ[6] |7 440 000 000 | | 8 103 930 360 | 8 324 169 158 | | | 8 103 930 360 | 8 324 169 158 | | Mozgástér | | | -419 930 360 | | | | -419 930 360 | | | 5. IGAZGATÁS[7] |7 699 000 000 | |7 700 730 900 | 7 700 730 900 | | |7 700 730 900 | 7 700 730 900 | | Mozgástér | | | 76 269 100 | | | | 76 269 100 | | | 6. ELLENTÉTELEZÉS | 210 000 000 | |209 112 912 | 209 112 912 | | |209 112 912 | 209 112 912 | | Mozgástér | | | 887 088 | | | | 887 088 | | | ÖSSZESEN | 136 211 000 000 | 121 934 000 000 | 136 618 783 394 | 116 281 639 494 | 493 771 159 | 0 |137 112 554 553 | 116 281 639 494 | | Mozgástér | | |535 379 148 | 6 095 523 048 | | |535 379 148 | 6 589 294 207 | |

[1] HL L 343., 2007.12.27, 9. o.

[2] HL L 248., 2002.9.16, 1. o.

[3] A Tanács 2012/2002/EK rendelete (2002. november 11.) az Európai Unió Szolidaritási Alapjának létrehozásáról, HL L 311., 2002.11.14., 3. o.

[4] Az 1a. fejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGF).

[5] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően.

[6] A 4. fejezet 2009. évi fennmaradó mozgástere nem veszi figyelembe a sürgősségi segélyre képzett tartalékot és a rugalmassági eszköz igénybevételét.

[7] Az 5. fejezet felső korlátja alatt fennmaradó mozgástér kiszámítása során a személyzet által a nyugdíjrendszerbe fizetett 78 millió eurós hozzájárulás erejéig figyelembe vették a 2007–2013 közötti időszakra vonatkozó pénzügyi keret (1) lábjegyzetét.